У нападима ноћу у групама од 5 до 10 бораца, кретали су испред јединица и изненада ударали на најјаче делове непријатељске одбране те омогућавали успех целе акције. Деловали су у пробоју из окружења, као у бици на Козари 1942. године и бици на Сутјесци 1943. године, нарочито на Љубином гробу и Барама. При походу у Штајерску група официра бомбаша 14. дивизије НОВЈ пробила је 1944. обруч Немаца у рејону Свети Дух. При форсирању Неретве, за време Четврте непријатељске офанзиве, 7/8. марта 1943. године, бомбшка је група прешла реку, ликвидирала непријатеља и створила почетни мостобран.